pythainlp/thai_wikipedia_clean_20230101 huggingface dataset:
เหล่าเขียนชุดตำราเรียนในช่วงทศวรรษ 1960 ถึง 1970 เพื่อสอนผู้พูดภาษาอังกฤษให้พูดภาษากวางตุ้งได้ ในตอนแรกชุดตำรานี้ใช้เพื่อสอนชาวตะวันตกที่ย้ายภูมิลำเนามาทำงานในกองกำลังตำรวจฮ่องกงและหน่วยงานของรัฐอื่น ๆ ต่อมาได้นำชุดตำรานี้มาใช้เป็นหลักในการสอนในรายการวิทยุสำหรับชาวต่างชาติ
หนังสือที่เหล่าเขียนได้แนะนำระบบถอดเป็นอักษรโรมันของตนเอง ซึ่งแตกต่างจากระบบเยลที่ใช้กันอย่างแพร่หลาย และระบบอื่นก่อนหน้านี้อีก 9 ระบบ ตรงที่ระบบนี้จะใช้ตัวเลขเป็นตัวยกเพื่อระบุเสียงวรรณยุกต์ โดยวิธีการนี้ได้ถูกลอกเลียนแบบในอีก 16 ปีต่อมาโดยผู้คิดค้นระบบยฺหวิดเพ็ง ซึ่งใช้กันน้อยแต่เป็นที่นิยมในทางวิชาการ ในฮ่องกงมีอีกระบบที่ใช้กันโดยทั่วไปรองจากระบบของเหล่าและระบบเยล คือ ระบบรัฐบาลฮ่องกง หรือระบบการถอดเป็นอักษรโรมันมาตรฐาน (Standard Romanisation) ที่พัฒนาโดยเจมส์ ไดเออร์ บอล (James Dyer Ball) และแอ็นสท์ โยฮันน์ ไอเทิล (Ernst Johann Eitel) ซึ่งระบบของเหล่ามีรากฐานมาจากระบบนี้เป็นส่วนมาก
พจนานุกรมของเหล่าซึ่งมีชื่อว่า "A Practical Cantonese-English Dictionary" มีคำศัพท์ภาษากวางตุ้ง 22,000 รายการ จัดพิมพ์โดยรัฐบาลฮ่องกงในปี 1977 และได้รับคำวิจารณ์อยู่ในเกณฑ์ดีโดย Dew ในวารสารภาษาศาสตร์จีน ("Journal of Chinese Linguistics")
การใช้ในปัจจุบัน.
แม้ว่าจะผ่านมาแล้ว 5 ทศวรรษนับตั้งแต่ตีพิมพ์ หนังสือของเหล่าก็ยังคงได้รับความนิยม โดยเป็นหนึ่งในไม่กี่หลักสูตรการสอนภาษากวางตุ้งที่มีความครอบคลุม (ซึ่งตรงกันข้ามกับภาษาเขียนและภาษาพูดของภาษาจีนกลาง ที่มีความแตกต่างกันในด้านภาษาเป็นอย่างมาก)
ธันวาคม พ.ศ. 2564
ธันวาคม พุทธศักราช 2564 เป็นเดือนที่ 12 ของปี พ.ศ. 2564 วันแรกของเดือนเป็นวันพุธ วันสุดท้ายของเดือนเป็นวันศุกร์
สโมสรฟุตบอลเรอัลมาดริดในฤดูกาล 2021–22
การแข่งขัน สโมสรฟุตบอลเรอัลมาดริด ฤดูกาล 2021–22 เป็นฤดูกาลที่ 118 ของสโมสร และเป็นฤดูกาลที่ 91 ของการได้อยู่บนลีกสูงสุดของฟุตบอลสเปน นอกเหนือจากนั้นในลีกภายในประเทศ เรอัลมาดริดจะมีส่วนร่วมในครั้งนี้ของฤดูกาลนี้ของ โกปาเดลเรย์, ซูเปร์โกปาเดเอสปัญญา และยูฟ่าแชมเปียนส์ลีก.
โปรแกรมการแข่งขันฟุตบอลลีกได้ประกาศไว้เมื่อวันที่ 30 มิถุนายน ค.ศ. 2021.
โกปาเดลเรย์.
มาดริดจะเข้าสู่ทัวร์นาเมนต์ในรอบ 32 ทีมสุดท้าย, ในฐานะที่พวกเขาได้สิทธิ์เข้าสำหรับ ซูเปร์โกปาเดเอสปัญญา ฤดูกาล 2021–22.
การจับสลากรอบแบ่งกลุ่มได้จัดขึ้นเมื่อวันที่ 26 สิงหาคม ค.ศ. 2021.
การจับสลากสำหรับรอบ 16 ทีมสุดท้ายได้จัดขึ้นเมื่อวันที่ 13 ธันวาคม ค.ศ. 2021.
การจับสลากสำหรับรอบก่อนรองชนะเลิศและรอบรองชนะเลิศได้จัดขึ้นเมื่อวันที่ 18 มีนาคม ค.ศ. 2022.
สถิติการลงสนาม.
† ผู้เล่นคนนั้นย้ายออกจากสโมสรกลางฤดูกาล
มะเร็งเซลล์ต่อม
สมเด็จพระราชินีนาถแห่งบาร์เบโดส
มิตะ แม่บ้านพันธุ์แปลก
มิตะ แม่บ้านพันธุ์แปลก  เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวี ตั้งแต่วันที่ 12 ตุลาคม จนถึง 21 ธันวาคม ค.ศ. 2011 นำแสดงโดย นานาโกะ มัตสึชิมะ มีทั้งสิ้น 11 ตอน และตอนพิเศษความยาว 60 นาทีที่ฉายก่อนจะเริ่มตอนที่ 11 ในวันออกอากาศเดียวกัน
ในตอนสุดท้ายของละครโทรทัศน์เรื่อง "มิตะ แม่บ้านพันธุ์แปลก" ทำเรตติงสูงสุดที่ 40.0% ซึ่งนับว่าเป็นละครโทรทัศน์ญี่ปุ่นที่ทำเรตติงได้สูงที่สุดในปี 2011 และสูงเป็นอันดับ 2 รองลงมาจาก "บิวตีฟูลไลฟ์"  ที่ทำเรตติงในตอนสุดท้ายถึง 41.3% ซึ่งสูงที่สุดในยุคเฮเซ ใน ณ ขณะนั้น ก่อนที่ "เฉือนคมนายธนาคาร" ของสถานีโทรทัศน์ทีบีเอสจะสร้างสถิติใหม่โดยทำเรตติงในตอนสุดท้ายได้ 42.2%
แม่บ้านฝีมือดีจากบริษัทจัดหาแม่บ้านฮารุมิที่ดูไม่ค่อยน่าไว้วางใจ อาการิ มิตะ (นานาโกะ มัตสึชิมะ) ได้รับการว่าจ้างจากพ่อม้ายลูกสี่ที่ขี้ขลาดและไม่กล้าตัดสินใจ เคอิจิ อาซูดะ (ฮิโรกิ ฮาเซงาวะ) หลังภรรยาของเขาได้เสียชีวิตไปจากอุบัติเหตุทางน้ำ ทำให้ไม่มีคนที่จะมาคอยทำความสะอาดบ้านให้ แต่แม่บ้านที่บริษัทฯ จัดหามาให้กลับไม่ใช่เป็นคนในแบบที่เขาคิด เพราะเธอไม่เคยยิ้มแย้มออกมา และจะพูดหรือแสดงความคิดเห็นเท่าที่จำเป็นเท่านั้น เคอิจิได้รับคำเตือนจากผู้จัดการบริษัทฯ อาเกมิ ฮารูมิ (ยูมิ ชิรากาวะ) ว่า "ถ้าสั่งให้ทำอะไรเธอก็จะทำ แม้แต่จะสั่งฆ่าใครสักคนล่ะก็ เธอจะทำ"
ในวันที่ 12 สิงหาคม 2011 ได้มีการประกาศว่า นานาโกะ มัตสึชิมะ จะนำแสดงในละครโทรทัศน์อีกครั้งในรอบ 2 ปี
ผู้ประพันธ์บทละครโทรทัศน์ "มิตะ แม่บ้านพันธุ์แปลก" คือ คาซูฮิโกะ ยูกาวะ เขาเคยเขียนบทละครโทรทัศน์เรื่อง "ครูซ่าส์ปราบขาโจ๋"  ในปี 1998 และ "ทางเดินแห่งรัก เส้นทางลิขิตชีวิต"  ในปี 1999 คาซูฮิโกะกล่าวว่าหลังจากที่รู้ว่าตนจะต้องเขียนบทละครโทรทัศน์เกี่ยวกับครอบครัว เขาคิดว่ามันอาจจะน่าสนุกถ้าคนนอกอย่างแม่บ้านเข้ามามีส่วนเกี่ยวข้องกับกิจการในครอบครัว นอกจากนี้ยังไม่ค่อยมีละครโทรทัศน์ที่มีแม่บ้านเป็นตัวละครหลักของเรื่อง (ใน ณ ขณะนั้น) คาซูฮิโกะยังกล่าวว่า การที่ตัวละคร มิตะ มีอดีตอันขมขื่นขนาดนั้น ก็เพราะว่าครอบครัวอาซูดะที่พึ่งสูญเสียแม่ที่ฆ่าตัวตายของพวกเขาไป จึงต้องการคนที่มีอดีตที่เลวร้ายกว่าเพื่อเข้ามาช่วยให้ครอบครัวนี้ก้าวผ่านช่วงเวลานี้ไปให้ได้ และในทางกลับกันครอบครัวอาซูดะก็ช่วยมิตะก้าวข้ามผ่านอดีตที่เลวร้ายกว่าของเธอไปให้ได้ด้วยเช่นเดียวกัน
การคัดนักแสดง.
ในการคัดเลือกนักแสดง "มิตะ แม่บ้านพันธุ์แปลก" คาซูฮิโกะ ยูกาวะ ผู้ประพันธ์บทละครโทรทัศน์จะมีส่วนร่วมในการคัดเลือกนักแสดงด้วย ชิโอริ คูสึนะ เป็นคนแรกที่ได้รับเลือกให้รับบทเป็น ยูย อาซูดะ พี่สาวคนโตของครอบครัว และ มิยุ ฮนดะ เป็นคนสุดท้ายที่ผ่านการคัดนักแสดง โดยเธอต้องเล่นบทและฉากเดิม ๆ ซ้ำนับครั้งไม่ถ้วน หลังจากการคัดนักแสดงจบลง เธอบอกกับแม่ของเธอว่าจะมีเพียงเธอเท่านั้นที่สามารถรับบทน้องสาวคนเล็กของครอบครัวได้ และพูดกับ ไทชิ นากางาวะ และ ชูโตะ อายาเบะ ที่ได้ผ่านการคัดเลือกก่อนหน้าเธอว่า "(ฉัน)อยากแสดงร่วมกันกับพวกพี่ชายทั้งสองคนนั้น!"
""ยาซาชิกุ นาริไต" " เขียนโดย คาซูโยชิ ไซโต และออกวางขายในวันที่ 2 พฤศจิกายน เป็นเพลงประกอบละครโทรทัศน์ของ "มิตะ แม่บ้านพันธุ์แปลก" โดยเพลงดังกล่าวได้รับรางวัล 71st Television Drama Academy Awards และ 54th Japan Record Awards ในสาขาเพลงประกอบละครโทรทัศน์ดีเด่น และขึ้นบนชาร์ตออริคอนสูงสุดอันดับที่ 6
การออกอากาศต่างประเทศ.
ในปี 2015 ช่อง 7 สี ได้นำ "มิตะ แม่บ้านพันธุ์แปลก" มาออกอากาศในช่วง "World Cinema" ทุกวันศุกร์ เสาร์ และอาทิตย์เวลา 03:00 น. ต่อมาจึงเริ่มมีการนำมาเผยแพร่บนแอปเปิลทีวีและเน็ตฟลิกซ์ประเทศไทย ประเทศอินโดนีเซีย ประเทศอินเดีย ประเทศมาเลเซีย ประเทศฟิลิปปินส์ ประเทศสิงคโปร์ ประเทศไต้หวัน และฮ่องกง
"มิตะ แม่บ้านพันธุ์แปลก" ได้รับการดัดแปลงเป็นละครโทรทัศน์เกาหลีในชื่อเรื่อง "แม่บ้านปริศนา"  นำแสดงโดย ชเว จี-อู
จักรพรรดิคอนสแตนตินที่ 5
จักรพรรดิคอนสแตนตินที่ 5  เป็นจักรพรรดิจากราชวงศ์อิซอเรียนองค์ที่ 2 ประสูติใน ค.ศ. 718 เป็นพระโอรสเพียงพระองค์เดียวในจักรพรรดิเลโอที่ 3 ทรงเป็นจักรพรรดิร่วมตั้งแต่ ค.ศ. 720 หลังจากทรงได้รับชัยชนะในการช่วงชิงบัลลังก์ของอาร์ตาบาสดอส พระองค์ทรงสืบราชบัลลังก์หลังจากพระราชบิดาสวรรคต และทรงได้รับชัยชนะในสงครามกับชาวอาหรับและชาวชาวบัลการ์หลายครั้ง
พระองค์ประสูติที่คอนสแตนติโนเปิล เป็นบุตรของจักรพรรดิเลโอที่ 3 เมื่อมีพระชนมายุได้ 2 พรรษา พระองค์ได้เป็นจักรพรรดิร่วมกับพระบิดา ต่อมาพระองค์ทรงแต่งงานกับไอรีนแห่งคาซาร์ ซึ่งคาซาร์เป็นรัฐกันชนระหว่างไบแซนไทน์และรัฐเคาะลีฟะฮ์อุมัยยะฮ์ ทำให้ไม่เกิดความขัดแย่งในรัชสมัยของคอนสแตนตินบ่อยนักเหมือนสมัยพระบิดา
พระองค์ถูกก่อกบฏโดย จักรพรรดิอาร์ตาบาสดอส (นายพลและพระชามาดาในพระบิดาของพระองค์) ทรงเป็นผู้นำกบฏเข้ายึดกรุงคอนสแตนติโนเปิล หลังจากถูกจับพระองค์ถูกทำให้พระเนตรบอดและโกนพระเกศาและถูกจำคุกจนสิ้นพระชนม์
ตลอดรัชสมัยพระองค์ทรงทำลายรูปเคารพเรื่อยมาตั้งแต่รัชสมัยพระบิดา พระองค์สววรคตวันที่ 14 กันยายน ค.ศ. 775 พระชนมายุได้ 57 พรรษา
โอะริฮิเมะ
อาการปวดหลังคืออาการปวดที่เกิดขึ้นที่หลัง อาจแบ่งออกได้เป็น ปวดหลังส่วนบน (ปวดคอ) ปวดหลังส่วนกลาง ปวดหลังส่วนล่าง และปวดก้นกบ ตำแหน่งที่พบอาการปวดบ่อยที่สุดคืออาการปวดหลังส่วนล่าง
Dorsalgia
เมตาเวิร์ส
เมตาเวิร์ส  หรือในศัพท์บัญญัติว่า จักรวาลนฤมิต (มาจาก "จักรวาล" หมายถึง ปริมณฑล, ขอบเขต, ฝูงชน + "นฤมิต" หมายถึง สร้าง, แปลง, ทำ) เป็นการทวนซ้ำตามสมมติฐานของอินเทอร์เน็ต ซึ่งรองรับสภาพแวดล้อมเสมือนจริงแบบ 3 มิติในรูปแบบออนไลน์ต่อเนื่อง สำหรับคอมพิวเตอร์ส่วนบุคคล เช่นเดียวกับอุปกรณ์สำหรับความเป็นจริงเสมือน (VR) และความเป็นจริงเสริม (AR) จักรวาลนฤมิตในรูปแบบที่จำกัด ได้ถูกนำมาใช้ในวิดีโอเกมแล้วอย่างเช่น "เซคันด์ไลฟ์" ความทะเยอทะยานของจักรวาลนฤมิตในปัจจุบันมีศูนย์กลางอยู่ที่การจัดการกับข้อจำกัดทางเทคโนโลยี ด้วยอุปกรณ์ VR และ AR ที่ทันสมัย เช่นเดียวกับการขยายการใช้พื้นที่จักรวาลนฤมิตไปสู่การใช้งานทางธุรกิจ การศึกษา และการค้าปลีก บริษัทด้านการบันเทิงและสื่อสังคมจำนวนมากได้ลงทุนในการวิจัยและพัฒนาที่เกี่ยวข้องกับจักรวาลนฤมิต จักรวาลนฤมิตได้รับการวิพากษ์วิจารณ์ว่าเป็นวิธีการสร้างการประชาสัมพันธ์โดยใช้แนวคิด "เหนือเกินจริง" ที่เก็งกำไรอย่างหมดจดบนพื้นฐานของเทคโนโลยีที่มีอยู่ ความเป็นส่วนตัวของสารสนเทศและการเสพติดของผู้ใช้นับเป็นข้อกังวลภายในจักรวาลนฤมิต อันเนื่องมาจากความท้าทายในปัจจุบัน ที่เผชิญกับอุตสาหกรรมสื่อสังคมและวิดีโอเกมโดยรวม
เมทาเวิร์ส
โซลิดเวิร์ก
Maryse Mizanin
อายุบ มาซิกา
อายุบ ทิมเบ มาซิกา (; เกิด 10 กันยายน พ.ศ. 2535) หรือที่รู้จักในชื่อ อายุบ มาซิกา เป็นนักฟุตบอลชาวเคนยา ปัจจุบันลงเล่นในตำแหน่งกองหน้า
มาซิกาเกิดเมื่อวันที่ 10 กันยายน ค.ศ. 1992 ที่ย่านอสังหาริมทรัพย์พูมวานีในกรุงไนโรบี ประเทศเคนยา
เขาได้เล่นให้แก่ทีมเยาวชนหลายทีมในประเทศบ้านเกิด ซึ่งหนึ่งในนั้นได้แก่ทีมลีกี เอ็นโดโก เขาย้ายจากเจเอ็มเจ อคาเดมีไปสู่อันเดอร์เลคต์ใน ค.ศ. 2006 ซึ่ง ณ ตอนนั้น เขามีอายุ 13 ปี เขาอยู่กับอันเดอร์เลคต์สองปี ก่อนที่จะย้ายไปเบร์สโคต (หรือแฌร์มีนาลเบร์สโคตในปัจจุบัน) ใน ค.ศ. 2008
แค็งก์.
เดือนพฤษภาคม ค.ศ. 2010 มาซิกาเซ็นสัญญา 2 ปีกับแค็งก์ เขาได้เล่นให้แก่ทีมเยาวชนของสโมสรก่อนที่จะได้เซ็นสัญญา 4 ปีกับทีมชุดใหญ่ในเดือนมิถุนายน ค.ศ. 2011 เขาลงเล่นนัดแรกให้แก่ในฐานะตัวสำรอง โดยลงเล่นในนาทีที่ 82 แทนที่ของนาดซงในนัดที่เสมอกับ Zulte Waregem 1–1 เมื่อวันที่ 15 มกราคม ค.ศ. 2012 เขาทำแอสซิสต์แรกให้แก่สโมสร ช่วยให้ทีมเปิดบ้านเอาชนะเอาด์-เฮเฟอร์เลเลอเฟิน 5–0 เมื่อวันที่ 29 มกราคม ค.ศ. 2012 ซึ่งในนัดนั้น เขาจ่ายบอลให้คริสตีย็อง แบนเตเกทำประตูที่ 5 ของเกม ต่อมา เขาทำประตูแรกในนามสโมสร ช่วยให้ทีมเปิดบ้านเอาชนะลูเซิร์นจากสวิตเซอร์แลนด์ 2–0 ในการแข่งขันรอบเพลย์ออฟของยูฟ่ายูโรปาลีก ฤดูกาล 2012–13 เมื่อวันที่ 30 สิงหาคม ค.ศ. 2012
เลียร์เซอ.
วันที่ 1 กันยายน ค.ศ. 2014 มาซิกาถูกปล่อยยืมตัวให้แก่เลียร์เซอด้วยระยะเวลา 2 ฤดูกาล พร้อมตัวเลือกในการซื้อขาดหลังหมดสัญญายืมตัว เขาลงเล่นนัดแรกให้แก่สโมสรในนัดที่เสมอกับอันเดอร์เลคต์ 2–2 เมื่อวันที่ 13 กันยายน โดยเขาได้ลงเล่นเป็นตัวสำรองในนาทีที่ 68 แทนที่ของแวงเดร์ซง เขาทำประตูแรกในนามสโมสรเมื่อวันที่ 24 กันยายน ช่วยให้ทีมเอาชนะ Sint-Truiden ในเบลเจียนคัพ 4–0
เดือนกรกฎาคม ค.ศ. 2016 มาซิกาเซ็นสัญญาถาวรสามปีกับสโมสร
เป่ย์จิง เหรินเฮอ.
มาซิกาได้ย้ายไปเป่ย์จิง เหรินเฮอในไชนาลีกวันเมื่อเดือนกุมภาพันธ์ ค.ศ. 2017 เขาทำ 8 ประตูในฤดูกาลแรก ช่วยให้ทีมเลื่อนชั้นสู่ไชนีสซูเปอร์ลีกได้สำเร็จ แต่ในฤดูกาลถัดมา เขาถูกปล่อยยืมตัวให้แก่เฮย์หลงเจียง ลาวา สปริง และในวันที่ 31 มกราคม ค.ศ. 2020 เขาถูกปล่อยยืมตัวให้แก่เรดิงในอีเอฟแอลแชมเปียนชิปจนจบฤดูกาล
ในเดือนธันวาคม ค.ศ. 2021 มาซิกาได้เปิดตัวกับบุรีรัมย์ ยูไนเต็ดในไทยลีก โดยเขาจะสวมเสื้อหมายเลข 40 และจะได้ลงเล่นให้แก่สโมสรในเลกที่สองของไทยลีก ต่อมาในวันที่ 16 มกราคม ค.ศ. 2022 เขาได้ลงเล่นนัดแรกให้แก่สโมสรในเกมนัดที่ 17 ของไทยลีก ฤดูกาล 2564–65 และทำประตูแรกในนามสโมสรในเกมเดียวกัน ช่วยให้ทีมบุกไปเอาชนะเชียงใหม่ ยูไนเต็ดที่สนามกีฬาสมโภชเชียงใหม่ 700 ปี 4–1 วันที่ 9 กุมภาพันธ์ เขาทำประตูในการแข่งขันรีโว่ ลีกคัพ 2564–65 รอบ 16 ทีมสุดท้าย ช่วยให้ทีมเปิดบ้านเอาชนะสมุทรปราการ ซิตี้ 4–1 ผ่านเข้าสู่รอบก่อนรองชนะเลิศได้สำเร็จ วันที่ 16 กุมภาพันธ์ เขาทำประตูในรอบก่อนรองชนะเลิศของช้าง เอฟเอคัพ 2564–65 ช่วยให้ทีมเปิดบ้านเอาชนะหนองบัว พิชญ 4–1 ผ่านเข้าสู่รอบรองชนะเลิศได้สำเร็จ และในวันที่ 10 เมษายน เขาทำประตูที่ 2 ในลีก ช่วยให้ทีมบุกไปเอาชนะหนองบัว พิชญที่พิชญสเตเดียม 3–0 การันตีคว้าแชมป์ไทยลีกฤดูกาลนี้ได้สำเร็จ
ฤดูกาล 2022–23.
มาซิกาทำประตูแรกในฤดูกาล 2022–23 ในการแข่งขันช้าง เอฟเอคัพ 2565–66 รอบ 64 ทีมสุดท้าย เมื่อวันที่ 2 พฤศจิกายน ค.ศ. 2022 ช่วยให้ทีมเปิดบ้านเอาชนะสมุทรปราการ ซิตี้ 5–1
มาซิกาเกือบจะได้ลงเล่นในแอฟริกาคัพออฟเนชันส์ 2013 รอบคัดเลือกที่จะพบกับโตโกในวันที่ 29 กุมภาพันธ์ ค.ศ. 2012 แต่สุดท้ายแล้วเขาไม่ได้เดินทางไปเคนยาเนื่องจากติดภารกิจกับสโมสรแค็งก์ในวันนั้น อย่างไรก็ตาม เขาได้ลงเล่นให้แก่ทีมชาติเคนยาครั้งแรกในนัดที่พบกับแอฟริกาใต้เมื่อวันที่ 16 ตุลาคม ค.ศ. 2012 ซึ่งในนัดนั้น เขาได้ลงเล่นเป็นตัวสำรองแทนที่ฟรานซิส คาฮาตาในนาทีที่ 61 และทีมของเขาเป็นฝ่ายแพ้ไป 2–1
มาซิกาถูกเรียกติดทีมชาติอีกครั้งในนัดกระชับมิตรที่พบกับลิเบียเมื่อวันที่ 6 กุมภาพันธ์ ค.ศ. 2013 แต่เขาปฏิเสธที่จะลงเล่นโดยอ้างว่าสหพันธ์ฟุตบอลเคนยาค้างค่าจ้างเขาในนัดที่พบกับแทนซาเนีย เขากลับมาเล่นให้แก่ทีมชาติอีกครั้งเมื่อวันที่ 18 พฤษภาคม ค.ศ. 2014 โดยเขาได้ลงเล่นเป็นตัวจริงครบ 90 นาทีในแอฟริกาคัพออฟเนชันส์ 2015 รอบคัดเลือก นัดที่พบกับคอโมโรส 12 วันถัดมา เขาทำประตูแรกในนามทีมชาติ ด้วยการยิงฟรีคิก ช่วยให้ทีมเอาชนะด้วยผลประตูรวมเหนือคอโมโรส 2–1
เทศบาลของญี่ปุ่น
ออสเตรียสมัยราชวงศ์ฮาพส์บวร์ค
ออสเตรียสมัยราชวงศ์ฮาพส์บวร์ค  อาจหมายถึงเหล่าดินแดนที่ถูกปกครองโดยราชวงศ์ฮาพส์บวร์ค สาขาออสเตรีย หรือยุคสมัยทางประวัติศาสตร์ของประเทศออสเตรีย ซึ่งอาจหมายถึงสิ่งต่อไปนี้ ขึ้นอยู่กับบริบท:
Habsburg Austria
เบกาซี
แอนสท์ที่ 2 ดยุกแห่งซัคเซิน-โคบวร์คและโกทา
แอนสท์ที่ 2 ดยุกแห่งซัคเซิน-โคบวร์คและโกทา  ประสูติเมื่อวันที่ 21 มิถุนายน 2361 เป็นพระโอรสพระองค์ใหญ่ใน แอนสท์ที่ 1 ดยุกแห่งซัคเซิน-โคบวร์คและโกทา และ เจ้าหญิงลูอีเซอแห่งซัคเซิน-โกทา-อัลเทินบวร์ค มีพระอนุชา 1 พระองค์ คือ เจ้าชายอัลเบิร์ต พระราชสวามี ใน สมเด็จพระราชินีนาถวิกตอเรีย ทำให้พระองค์ทรงเป็นพระปิตุลา (ลุงฝ่ายพ่อ) ใน สมเด็จพระเจ้าเอ็ดเวิร์ดที่ 7 แห่งสหราชอาณาจักร และยังเป็นพระภาติยะใน พระเจ้าเลออปอลที่ 1 แห่งเบลเยียม พระองค์ทรงเสกสมรสกับ เจ้าหญิงอเล็กซานดรีเนอแห่งบาเดิน ผู้เป็นพระปิตุจฉา (ป้าฝ่ายพ่อ) ใน สมเด็จพระราชินีวิกตอเรียแห่งสวีเดน แต่ไม่มีพระบุตร ทำให่ตำแหน่ง ดยุกแห่งซัคเซิน-โคบวร์คและโกทา ตกไปเป็นของ เจ้าชายอัลเฟรด ดยุกแห่งซัคเซิน-โคบวร์คและโกทา พระภาติยะของพระองค์
แอนสท์ที่ 2 ดยุกแห่งซัคเซิน-โคบวร์คและโกทา สิ้นพระชนม์ลงเมื่อวันที่ 22 สิงหาคม 2436 สิริพระชันษา 75 ปี โดยมีพระชันษายืนยาวกว่าพระอนุชา คือ เจ้าชายอัลเบิร์ต
เรือดำน้ำชั้นเมดูซา
เรือดำน้ำชั้นเมดูซา  เป็นเรือดำน้ำแปดลำที่สร้างขึ้นสำหรับประเทศอิตาลีตั้งแต่ ค.ศ. 1911–1912 พวกมันเคลื่อนย้าย 305 ตันขณะดำอยู่ใต้น้ำ และสามารถเดินทางได้เร็วถึงแปดนอต เรือดำน้ำชั้นนี้ประกอบด้วย"เวลเลลลา", "เมดูซา", "อาร์โก", "จาเลอา", "เอสปาดาร์เต" (สร้างสำหรับโปรตุเกส), "ฟีซาลีอา", "โซเออา", "ซัลปา" และ"จันตีนา" ซึ่ง"เมดูซา"ถูกยิงโดยตอร์ปิโดจากเอ็สเอ็ม "อูเบ-15" เมื่อวันที่ 11 มิถุนายน ค.ศ. 1915 รวมทั้ง"จาเลอา"ได้ชนกับทุ่นระเบิดและจมลง ส่วนเรือดำน้ำอิตาลีอีกห้าลำถูกพังใน ค.ศ. 1918 และ"เอสปาดาร์เต"ได้ประจำการจนถึง ค.ศ. 1931
Medusa-class submarine
โจนาธาน โบลิงกี
โจนาธาน โบลิงกี อึมปังกี เมรีกานี (เกิด 30 มิถุนายน ค.ศ. 1994) เป็นนักฟุตบอลชาวคองโกที่เล่นในตำแหน่งกองหน้าให้แก่บุรีรัมย์ ยูไนเต็ดในไทยลีก
เดือนธันวาคม ค.ศ. 2021 โบลิงกีได้ย้ายมาร่วมทีมบุรีรัมย์ ยูไนเต็ดอย่างเป็นทางการ โดยเขาจะสวมเสื้อหมายเลข 99 และจะได้ลงเล่นให้แก่สโมสรในเลกที่สองของไทยลีก ต่อมาในวันที่ 12 มกราคม ค.ศ. 2022 เขาได้ลงเล่นนัดแรกและทำประตูแรกในนามสโมสรในการแข่งขันรีโว่ ลีกคัพ 2564–65 รอบ 32 ทีมสุดท้าย ช่วยให้ทีมบุกไปเอาชนะระยอง 2–0 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 19 มกราคม เขาทำประตูในการแข่งขันช้าง เอฟเอคัพ 2564–65 รอบ 16 ทีมสุดท้าย ช่วยให้ทีมเปิดบ้านเอาชนะแชมป์เก่าอย่างลีโอ เชียงราย ยูไนเต็ดไปได้ 4–1 ผ่านเข้าสู่รอบก่อนรองชนะเลิศได้สำเร็จ
วันที่ 2 กุมภาพันธ์ ค.ศ. 2022 เขาทำประตูแรกในลีก ในนัดที่ทีมบุกไปเสมอกับโปลิศ เทโรที่สนามบุณยะจินดา 2–2 ต่อมาในวันที่ 6 กุมภาพันธ์ นัดที่บุรีรัมย์เปิดบ้านแพ้พีที ประจวบ 1–2 โบลิงกีมีโอกาสยิงลูกโทษเพื่อนำห่าง 2–0 ให้แก่ทีม แต่สุดท้ายเขายิงไปติดเซฟของขวัญชัย สุขล้อม ก่อนที่ทีมจะถูกยิงแซงในช่วงท้ายเกมจนพ่ายแพ้ไป วันที่ 9 กุมภาพันธ์ เขาทำประตูในการแข่งขันรีโว่ ลีกคัพ 2564–65 รอบ 16 ทีมสุดท้าย ช่วยให้ทีมเปิดบ้านเอาชนะสมุทรปราการ ซิตี้ 4–1 ผ่านเข้าสู่รอบก่อนรองชนะเลิศได้สำเร็จ และในอีกสามวันถัดมา เขาทำประตูที่ 2 ในลีก ซึ่งเป็นประตูชัยช่วยให้ทีมบุกไปเอาชนะสมุทรปราการซิตี้อีกครั้งด้วยผล 1–0 ทำให้ทีมกลับมาชนะในลีกได้ในรอบสามเกม วันที่ 16 กุมภาพันธ์ เขาทำ 2 ประตูในรอบก่อนรองชนะเลิศของช้าง เอฟเอคัพ 2564–65 ช่วยให้ทีมเปิดบ้านเอาชนะหนองบัว พิชญ 4–1 ผ่านเข้าสู่รอบรองชนะเลิศได้สำเร็จ วันที่ 19 กุมภาพันธ์ เขาทำประตูที่ 3 ในลีก ช่วยให้ทีมเปิดบ้านเอาชนะการท่าเรือไปได้ 2–1 และในวันที่ 27 กุมภาพันธ์ เขาทำประตูที่ 4 ในลีก ช่วยให้ทีมบุกไปเอาชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 3–0
วันที่ 5 มีนาคม ค.ศ. 2022 เขาทำประตูที่ 5 ในลีก ช่วยให้ทีมเปิดบ้านเอาชนะราชบุรี มิตรผล 2–0 และในวันที่ 4 พฤษภาคม เขาทำประตูที่ 6 ในลีก ในนัดปิดฤดูกาลที่ทีมบุกไปแพ้สุพรรณบุรี 2–1 แต่ทีมยังคงได้ฉลองแชมป์ไทยลีก ฤดูกาล 2564–65 วันที่ 8 พฤษภาคม การแข่งขันรีโว่ ลีกคัพ 2564–65 รอบก่อนรองชนะเลิศ เขาทำประตูช่วยให้ทีมบุกไปเอาชนะราชบุรี มิตรผลที่มิตรผลสเตเดียม 2–0 ผ่านเข้าสู่รอบรองชนะเลิศได้สำเร็จ ต่อมาในวันที่ 22 พฤษภาคม การแข่งขันช้าง เอฟเอคัพ 2564–65 นัดชิงชนะเลิศ เขาทำประตูชัยในช่วงต่อเวลาพิเศษ ช่วยให้ทีมเอาชนะนครราชสีมา มาสด้าที่ทรูสเตเดียม 1–0 คว้าแชมป์รายการนี้เป็นสมัยที่ 5 ได้สำเร็จ และในวันที่ 29 พฤษภาคม การแข่งขันรีโว่ ลีกคัพ 2564–65 นัดชิงชนะเลิศ เขาทำ 2 ประตูช่วยให้ทีมเอาชนะแชมป์เก่าอย่างพีที ประจวบที่บีจีสเตเดียมไปได้ 4–0 คว้าแชมป์รายการนี้เป็นสมัยที่ 6 และคว้าทริปเปิลแชมป์ภายในประเทศได้สำเร็จ
ในวันที่ 6 สิงหาคม ค.ศ. 2022 โบลิงกีทำคนเดียวสองประตูในการแข่งขันไทยแลนด์แชมเปียนส์คัพ 2565 ที่สนามกีฬาเฉลิมพระเกียรติ 80 พรรษา 5 ธันวา 2550 แต่สุดท้ายทีมของเขาเป็นฝ่ายพ่ายแพ้ต่อแชมป์เก่าในรายการนี้อย่างบีจี ปทุม ยูไนเต็ด 2–3 ต่อมาในวันที่ 7 ตุลาคม เขาทำประตูแรกในไทยลีก ฤดูกาล 2565–66 ช่วยให้ทีมบุกไปเอาชนะลำพูน วอร์ริเออร์ 2–0 ต่อมาในวันที่ 2 พฤศจิกายน การแข่งขันช้าง เอฟเอคัพ 2565–66 รอบ 64 ทีมสุดท้าย เขาทำประตูช่วยให้ทีมเปิดบ้านเอาชนะสมุทรปราการ ซิตี้ 5–1 ผ่านเข้าสู่รอบ 32 ทีมสุดท้ายได้สำเร็จ
โบลิงกีเป็นลูกชายของอดีตนักฟุตบอลอาชีพ อึมปังกี เมรีกานี
Jonathan Bolingi
Ernest II, Duke of Saxe-Coburg and Gotha
เจ้าหญิงหลุยส์แห่งเบลเยียม (ประสูติ ค.ศ. 1858)
เทศมณฑลออบอดอน
ออบอดอน  เป็นเทศมณฑลในจังหวัดฆูเซสถาน ประเทศอิหร่าน โดยมีออบอดอนเป็นเมืองหลัก จากสำมะโน พ.ศ. 2549 เทศมณฑลนี้มีประชากร 275,126 คนใน 58,870 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอแอร์แวนด์เคนอร์ และมี 3 เมืองคือออบอดอน, แอร์แวนด์เคนอร์ และแชวีบเด ในวันที่ 11 พฤษภาคม ค.ศ. 2020 เทศมณฑลนี้พบผู้ติดเชื้อโควิด-19 ร้านค้าและสำนักงานทั้งหมดในเทศมณฑลถูกปิดในช่วงเวลานี้ ยกเว้นบริการที่จำเป็น เจ้าหน้าที่ปิดการเข้าถึงตัวเมืองจากแอฮ์วอซและแบนแดเรมอฮ์แชฮร์ แล้วยกเลิกในวันที่ 25 พฤษภาคม
อำเภออีแซดฆวอสต์
อำเภออีแซดฆวอสต์  เแ็นอำเภอในเทศมณฑลแซร์รีนแดชต์ จังหวัดฟอร์ส ประเทศอิหร่าน ใน พ.ศ. 2549 อำเภอนี้มีประชากร 13,121 คนใน 2,895 ครัวเรือน อำเภอนี้มีเมืองแค่เมืองเดียวคือแชฮ์เรพีร์ และ 2 ตำบลคือตำบลอีแซดฆวอสเทแชร์ฆีและตำบลอีแซดฆวอสเทแชร์ฆี
เทศมณฑลแซร์รีนแดชต์
แซร์รีนแดชต์  เป็นเทศมณฑลในจังหวัดฟอร์ส ประเทศอิหร่าน โดยมีฮอจีออบอดเป็นเมืองหลัก จากสำมะโน พ.ศ. 2549 เทศมณฑลนี้มีประชากร 60,444 คนใน 13,378 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภออีแซดฆวอสต์ และเมือง 3 เมืองคือฮอจีออบอด, โดบีรอน และแชฮ์เรพีร์
ราชาธิปไตยแบบสืบสันตติวงศ์
ราชาธิปไตยแบบสืบสันตติวงศ์ เป็นรูปแบบหนึ่งของระบอบการปกครองและการสืบทอดอำนาจซึ่งราชบังลังก์จะถูกส่งมอบผ่านจากสมาชิกคนหนึ่งของตระกูลผู้ปกครองไปยังสมาชิกอีกคนหนึ่งในตระกูลเดียวกัน หนึ่งในผู้ปกครองมาจากตระกูลเดียวกันที่ประกอบกันเป็นราชวงศ์
ตามประวัติศาสตร์ เป็นระบอบราชาธิปไตยที่พบเห็นกันเป็นเรื่องปกติอย่างมากและยังคงเป็นรูปแบบที่โดดเด่นในระบอบราชาธิปไตยที่ยังเหลืออยู่ มีจุดข้อดีคือความต่อเนื่องของการรวมศูนย์กลางของอำนาจและความมั่นคั่งและความสามารถในการคาดการณ์ที่สามารถคาดหมายที่จะควบคุมวิธีการของการจัดการปกครองและให้การอุปถัมภ์ หากพระมหากษัตริย์ทรงมีพระปรีชาสามารถ ไม่กดขี่ข่มเหง และดำรงไว้ซึ่งฐานันดรศักดิ์ที่เหมาะสม นอกจากนี้อาจจะให้ข้อเสนอที่เป็นปัจจัยที่มั่นคงของความเป็นที่นิยมชื่นชอบและความภักดีต่อตระกูลผู้ปกครอง การตัดสินวินิจฉัยสิ่งที่ถือว่าเป็นการกดขี่ ทรงเกียรติ และกระแสนิยมจะยังคงอยู่ในขอบเขตของพระมหากษัตริย์ ข้อเสียที่สำคัญของระบอบราชาธิปไตยแบบสืบสันตติวงศ์จะเกิดขึ้น เมื่อทายาทผู้มีสิทธิโดยตรงอาจจะไม่มีความเหมาะสมทางร่างกายหรือทางอารมณ์ที่แปรปรวนในการปกครอง ข้อเสียอื่น ๆ คือ ประชาชนไม่สามารถเลือกประมุขแห่งรัฐได้ ไม่ยินยอมที่จะมีการกระจัดกระจายความมั่นคั่งและอำนาจในวงกว้างของสังคมและความต่อเนื่องของโครงสร้างทางศาสนาและสังคม-เศรษฐกิจที่ล้าสมัย เพื่อสิทธิพิเศษส่วนใหญ่ของพระมหากษัตริย์ ตระกูล และผู้สนับสนุน
ในระบอบราชาธิปไตยแบบสืบสันตติวงศ์ส่วนใหญ่ที่ยังเหลืออยู่ ลำดับการสืบสันตติวงศ์โดยทั่วไปแล้วจะใช้บางรูปแบบของสิทธิของบุตรหัวปี แต่ก็มีวิธีการอื่น ๆเช่น สิทธิตามอาวุโส และสิทธิการสืบทอดมรดกของตระกูล (Tanistry) (ซึ่งจะมีการเสนอชื่อทายาทผู้มีสิทธิโดยตรงจากท่ามกลางผู้คัดเลือกที่มีคุณสมบัติที่ดีพร้อม).
ผลการวิจัยได้แสดงให้เห็นว่าระบอบการปกครองแบบการสืบสันตติวงศ์ โดยเฉพาะอย่างยิ่งในรูปแบบของสิทธิของบุตรหัวปี จะมีเสถียรภาพมากกว่ารูปแบบของการปกครองแบบอำนาจเบ็ดเสร็จที่มีการจัดเตรียมการสืบทอดแบบทางเลือก
Izadkhast District
วอลเลย์บอลชายไทยแลนด์ลีก 2021-22
วอลเลย์บอลชายไทยแลนด์ลีก 2021-22 หรือ วอลเลย์บอลชายไทยแลนด์ลีก ฤดูกาล 2565 (เป็นที่รู้จักกันในชื่อ เอสโคล่า วอลเลย์บอลไทยแลนด์ลีก ตามชื่อของผู้สนับสนุนหลัก) โดยครั้งนี้จัดขึ้นเป็นครั้งที่ 17 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันในวันที่ 8 ธันวาคม พ.ศ. 2564 และสิ้นสุดฤดูกาลการแข่งขันในวันที่ 6 มีนาคม พ.ศ. 2565
สโมสรที่เข้าร่วมแข่งขัน.
รูปแบบการแข่งขันในฤดูกาลนี้มีทีมร่วมแข่งขัน 8 ทีม ซึ่งแบ่งออกเป็น 2 รอบ คือรอบคัดเลือก (เลกแรกและเลกสอง) และรอบสุดท้าย จะแข่งขันในระบบพบกันหมด เมื่อการแข่งขันในเลกแรกเสร็จสิ้น 6 อันดับแรกจะผ่านเข้าแข่งขันในเลกสอง ส่วนอันดับที่ 7 และ อันดับที่ 8 จะหมดสิทธิ์แข่งขันในไทยแลนด์ลีก จากนั้นในเลกสองทั้ง 6 ทีม จะแข่งขันแบบพบกันหมดอีกครั้ง เมื่อการแข่งขันในเลกสองเสร็จสิ้น 4 อันดับแรกจะผ่านเข้ารอบสุดท้าย ในรอบสุดท้ายจะต้องแข่งขันแบบพบกันหมด 1 ครั้ง โดยทีมอันดับ 1 จะพบกับ ทีมอันดับ 4 และทีมอันดับ 2 พบ อันดับ 3 ซึ่งทีมที่ชนะผ่านเข้าสู่รอบชิงชนะเลิศ ส่วนทีมที่แพ้จะต้องแข่งรอบชิงอันดับที่ 3
ราชาธิปไตยโดยสืบราชสันตติวงศ์
ข้าวคลุกกะปิ เป็นอาหารไทยภาคกลางที่นำข้าวมาคลุกกับกะปิ โดยใช้ข้าวก้นหม้อหรือข้าวค้างคืน นิยมใช้ข้าวเสาไห้หรือข้าวหอมมะลิเก่าโดยหุงใช้น้ำน้อย สมัยโบราณจะห่อกะปิด้วยใบตอง แล้วนำไปปิ้งไฟให้มีกลิ่นหอมก่อนนำมาคลุกกับข้าว การคลุกข้าวกับกะปิจะนำลงไปผัดในกระทะให้หอมแล้วจึงคลุกกับข้าว จากนั้นตกแต่งด้วยเครื่องเคียง คือ กุ้งแห้งทอดกรอบ หมูหวาน กุนเชียง ไข่เจียวหั่นฝอย หอมแดงซอย พริกขี้หนูซอย มะม่วงดิบ ผักชีและแตงกวา
ที่มาของข้าวคลุกกะปิ บ้างว่าได้รับอิทธิพลจากอาหารมอญ บ้างว่ามาจากข้าวคลุกปลาดุกย่างที่มีวิธีการทำและใช้เครื่องปรุงลักษณะเดียวกัน จากหลักฐานการบันทึก มีการกล่าวถึงข้าวคลุกกะปิ ในสมัยพระบาทสมเด็จพระจุลจอมเกล้าเจ้าอยู่หัว ตอนเสด็จประพาสยุโรปครั้งที่ 2 เมื่อ พ.ศ. 2450 ปรากฏอยู่ในหนังสือ "บุรุษรัตนะ" บันทึกของมหาเสวกเอก พระยาบุรุษรัตนราชพัลลภ (นพ ไกรฤกษ์) บันทึกว่าทรงฝันถึงกรมพระยาสุดารัตนราชประยูร "—ข้าฝันไปว่าเสด็จยายทรงปรุงข้าวคลุกกะปิให้กินอร่อยมาก ทำให้ข้าอยากกินข้าวคลุกกะปิ เจ้าเตรียมกะปิและเครื่องต่าง ๆ สำหรับปรุงไว้ให้ข้า พรุ่งนี้ข้าตื่นนอนข้าจะคลุกเอง—"
ด้านคุณค่าทางโภชนาการ ข้าวคลุกกะปิ 1 จาน ให้พลังงานประมาณ 549 กิโลแคลอรี ซึ่งเป็นปริมาณพลังงานประมาณ 1 ใน 3 ของที่แนะนำให้บริโภคใน 1 วัน สำหรับผู้ที่ต้องการพลังงาน 1,600 กิโลแคลอรี ต่อวัน หนึ่งจานมีปริมาณโปรตีนประมาณ 25 กรัม หรือคิดเป็นร้อยละ 48 ของปริมาณที่แนะนำให้บริโภคประจำวัน ซึ่งมาจากเนื้อหมู กุ้งแห้ง และไข่เจียว เป็นส่วนใหญ่ ส่วนปริมาณไขมันได้ร้อยละ 30 ของพลังงานทั้งหมด หรือคิดเป็น ร้อยละ 43 ของปริมาณที่แนะนำให้บริโภคทั้งวัน ซึ่งถือว่าสูงไปบ้าง
รายชื่อตอนในแอมฟิเบีย
นี่คือรายชื่อตอนในแอมฟิเบีย โดยแบ่งออกเป็น 3 ฤดูกาล ได้แก่
ภาพรวมซีรีส์.
Ayub Masika
พระกษัตรีย์
พระกษัตรีย์ หรือ พระกษัตรี เป็นพระมเหสีฝ่ายขวาในสมเด็จพระนารายณ์มหาราช และเป็นพระชนนีในกรมหลวงโยธาเทพ พระราชธิดาเพียงพระองค์เดียวในรัชกาล ใน "คำให้การขุนหลวงหาวัด" ระบุว่า พระกษัตรีย์เป็นพระราชนัดดาฝ่ายพระชนนีในสมเด็จพระเจ้าปราสาททอง บางแห่งว่าเป็นพระขนิษฐภคินีในสมเด็จพระนารายณ์มหาราชเอง โดยสมเด็จพระนารายณ์มหาราชมีพระราชประสงค์ที่จะมีพระราชบุตรที่ประสูติแต่พระมเหสีเท่านั้นเพื่อป้องกันการก่อกบฏ หากมีพระราชบุตรกับนางบาทบริจาริกาหรือนางพระกำนัลก็จะให้รีดออกเสีย พระกษัตรีย์ประสูติการพระราชธิดาเพียงพระองค์เดียว คือ พระสุดาเทวี หรือ เจ้าฟ้าสุดาวดี ขณะที่พระมเหสีฝ่ายซ้ายอีกพระองค์คือพระพันปี มิได้ประสูติการเลย
สมเด็จพระนารายณ์มหาราชทรงใกล้ชิดและวางพระทัยในตัวพระกษัตรีย์มากเช่นเดียวพระราชธิดา ครั้นพระกษัตรีย์เสด็จสวรรคตปีใดไม่ปรากฏ สมเด็จพระนารายณ์มหาราชทรงแต่งตั้งพระสุดาเทวี พระราชธิดาขึ้นเป็น "สมเด็จพระราชินีแห่งสยาม" ให้มีพระราชอำนาจปกครองอาณาบริเวณและข้าทาสบริวารที่ได้รับพระราชทาน มีกองทหารในรับผิดชอบของพระองค์เอง เข้าใจว่าการที่สมเด็จพระนารายณ์มหาราชพระราชทานอำนาจสมบูรณ์ในฝ่ายในแก่พระราชธิดาไปทั้งหมด ก็เพื่อสืบทอดพระราชกรณียกิจของพระชนนีผู้ล่วงลับต่อไป
ตลาดน้ำคลองลัดมะยม
ตลาดน้ำคลองลัดมะยม เป็นตลาดน้ำตั้งอยู่ริมคลองลัดมะยม อยู่ในแขวงบางระมาด เขตตลิ่งชัน กรุงเทพมหานคร เปิดวันเสาร์-อาทิตย์ และวันนักขัตฤกษ์ เวลา 08.00–17.00 น. ปัจจุบันตลาดน้ำคลองลัดมะยมมีอาณาบริเวณกว่า 20 ไร่
ตลาดน้ำคลองลัดมะยมเป็นตลาดน้ำเอกชน ก่อตั้งโดยคุณชวน ชูจันทร์ เมื่อ พ.ศ. 2547 เริ่มแรกมีเพียงฝั่งเดียว ในช่วง 1–3 ปีแรก ตลาดน้ำยังไม่เป็นที่รู้จักจนกระทั่งโครงการชุมชนท่องเที่ยวยั่งยืน ย่านตลาดน้ำตลิ่งชันโดยคณะโบราณคดี มหาวิทยาลัยศิลปากรได้จัดกิจกรรมประชาสัมพันธ์ตลาดน้ำขึ้นในปี พ.ศ. 2551 ทำให้ตลาดน้ำคลองลัดมะยมมีชื่อเสียง มีนักท่องเที่ยวมากขึ้น ส่งผลให้เจ้าของที่ดินรอบตลาดน้ำเข้ามาพัฒนาที่ดินของตน และสร้างตลาดน้ำขึ้นในปี พ.ศ. 2552–2553 จึงมีการขยับขยายพื้นที่ของตลาดให้มีทั้งสองฝั่งถนน
ตลาดน้ำคลองลัดมะยมมีลักษณะเป็นตลาดน้ำผสมผสานกับตลาดบนบก ซึ่งจะมีทั้งร้านค้าที่ขายสินค้าอยู่บนเรือและภายในอาคารอเนกประสงค์ พื้นที่กว้างขวาง แบ่งออกเป็น 4 โซน มีร้านค้ามากกว่า 600 ร้านค้า สินค้าส่วนใหญ่จะเป็นอาคารคาวและหวานพื้นบ้าน เช่น ปลาเผา อาหารทะเล หมูสเต๊ะ ก๋วยเตี๋ยวเรือ ข้าวราดแกง ขนมจีน ผัดไทย หอยทอด ห่อหมก หมูย่าง ขนมเบื้องญวน ลูกชุบ ขนมถ้วย ขนมกล้วย ขนมใส่ไส้ ไอศกรีม และอีกมากมาย และสินค้าทางการเกษตรปลอดสารพิษจากชาวบ้านในชุมชนและพื้นที่ใกล้เคียง และยังมีแหล่งสันทนาการและแหล่งเรียนรู้โดยรอบ เช่น สวนเจียมตนอยู่ใกล้กับโซน 2 และโซน 3 ที่นี่มีวิถีชีวิตแบบเกษตรพอเพียง และพิพิธภัณฑ์เรือจำลอง